RESOLUCIÓN do 5 de decembro de 2023, da Dirección Xeral de Xuventude, Participación e Voluntariado, pola que se publica o requirimento ditado no procedemento da Orde do 31 de decembro de 2022 pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio 2023 (código de procedemento BS306B).
Consellería de Política Social e Xuventude — III. Outras disposicións — 18/12/2023

Con data do 1 de febreiro de 2023 publícase, no Diario Oficial de Galicia número 22, a Orde do 31 de decembro de 2022 pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio 2023 (código de procedemento BS306B).
Segundo o artigo 20 da orde de convocatoria, unha vez emitida a resolución de concesión, a data límite para presentar a xustificación é o día 30 de outubro de 2023. No mesmo artigo determínase a documentación necesaria para a xustificación do proxecto.
Unha vez revisadas as xustificacións presentadas, identificáronse aquelas que non reúnen a documentación necesaria, ben por non tela presentado, ben por conter erros ou por ser insuficiente para acreditar o cumprimento dos requisitos para o pagamento da axuda.
De conformidade co artigo 45.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, «transcorrido o prazo establecido de xustificación sen ter presentado esta perante o órgano administrativo competente, este requirirá o beneficiario para que no prazo improrrogable de dez días a presente para os efectos previstos neste capítulo».
O artigo 46.2 do dito Decreto 11/2009, do 8 de xaneiro, dispón que «cando o órgano administrativo competente para a comprobación da subvención aprecie a existencia de defectos emendables na xustificación presentada polo beneficiario, porao no seu coñecemento e concederalle un prazo de dez días para a súa corrección».
Así mesmo, o artigo 27.1.j) da Orde do 31 de decembro de 2022 establece que «as persoas beneficiarias das axudas deberán figurar ao día no cumprimento das súas obrigas tributarias –estatais e autonómicas– e da Seguridade Social, non ser persoa debedora, de acordo con resolución declarativa de procedencia de reintegro, e non ter ningunha débeda pendente, por calquera concepto, coa Administración da Comunidade Autónoma. En caso contrario, non se fará o pagamento da axuda».
O artigo 12 da dita Orde do 31 de decembro de 2022 establece que se publicarán no Diario Oficial de Galicia, de conformidade co previsto no artigo 45 da Lei 39/2015, do 1 de outubro, do procedemento administrativo común das administracións públicas, os actos administrativos e as correspondentes resolucións deste procedemento e que esta publicación producirá os efectos de notificación.
Por todo o exposto,
1. Ordenar a publicación no Diario Oficial de Galicia do acto administrativo de requirimento ditado polo órgano instrutor con data do 1 de decembro de 2023, no que figura a relación das entidades e grupos beneficiarios requiridos para emendar ou presentar a documentación xustificativa relacionada e exixida segundo o establecido nas bases reguladoras, como anexo desta resolución.
2. Facer indicación expresa a todas as entidades e grupos recollidos no anexo de que son requiridos para que no prazo de dez (10) días, contado a partir do día seguinte ao da publicación desta resolución no Diario Oficial de Galicia, presenten a documentación xustificativa relacionada no artigo 20 da Orde do 31 de decembro de 2022 ou emenden os defectos apreciados na xustificación presentada que se especifican no anexo. A falta de presentación ou emenda da xustificación no prazo establecido comportará a perda do dereito ao cobramento total ou parcial da subvención, a exixencia do reintegro e demais responsabilidades establecidas na Lei 9/2007, do 13 de xuño, de subvencións de Galicia.
3. En caso de dúbida, dificultades técnicas ou necesidade de máis información durante o proceso de emenda da documentación necesaria para a xustificación, poderán dirixirse á Consellería de Política Social e Xuventude a través dos teléfonos 981 54 48 66 e 881 99 91 89.
Santiago de Compostela, 5 de decembro de 2023
Acto administrativo: requirimento do 1 de decembro de 2023.
Órgano competente: órgano instrutor do procedemento administrativo.
Entidades e documentación requirida:
a) Relación de entidades e documentación requirida:
b) Relación de grupos informais e documentación requirida:
Presentación de documentación e efectos:
Unha vez publicada a resolución de concesión da axuda, a entidade ou grupo informal beneficiario procederá, ata o 30 de outubro de 2023, á xustificación da totalidade do proxecto mediante a presentación da seguinte documentación e na forma en que se indica nos artigos 20 e seguintes da orde de convocatoria.
Todas as entidades e grupos relacionados no requirimento deberán presentar e/ou emendar a documentación xustificativa indicada no prazo de dez (10) días hábiles contado a partir do día seguinte ao da publicación desta resolución no Diario Oficial de Galicia. A falta de presentación ou emenda da xustificación no prazo establecido comportará a perda do dereito ao cobramento total ou parcial da subvención, a exixencia do reintegro e demais responsabilidades establecidas na Lei 9/2007, do 13 de xuño, de subvencións de Galicia.